**D I S P O Z I Ţ I E**

privind aprobarea Regulamentului pentru organizarea şi desfăşurarea analizei noului proiect de management al managerului Școlii Populare de Arte „Tudor Jarda”, a caietului de obiective, precum și a comisiilor de concurs și de soluționare a contestațiilor

Preşedintele Consiliului Judeţean Cluj

Având în vedere conținutul instrumentului de motivare și prezentare a dispoziției, respectiv Referatul de aprobare nr. 15041 /03.04.2025, elaborat de către Direcţia Generală Buget-Finanţe, Resurse Umane - Serviciul Resurse Umane, prin care se motivează și fundamentează emiterea actului administrativ;

Ținând cont de:

* Dispoziţia Preşedintelui Consiliului Judeţean Cluj nr. 156/2025 privind aprobarea rezultatului evaluării finale pe perioada 01.06.2021-31.05.2025 a managementului Școlii Populare de Arte „Tudor Jarda” instituţie de cultură aflată în subordinea Consiliului Judeţean Cluj;
* referatul nr. 14689/02.04.2025 privind aprobarea perioadei de 4 (patru) ani pentru depunerea unui nou proiect de management în urma rezultatului evaluării finale obținut de domnul Nistor Cătălin Ioan, managerul Școlii Populare de Arte „Tudor Jarda”;
* referatul nr. 14690/02.04.2025 privind constituirea comisiilor de concurs și de soluționare a contestațiilor,

În conformitate cu prevederile :

* art. 191 alin. (1) lit. a) și f) din Ordonanța de urgență a Guvernului nr. 57/2019 privind Codul administrativ cu modificările şi completările ulterioare;
* art. 11 şi art. 43^1 alin. (1) și (2) din Ordonanţa de Urgenţă a Guvernului nr. 189/2008 privind managementul instituţiilor publice de cultură, cu modificările şi completările ulterioare;
* art. 14 și art. 15 din Anexa nr. 1 și Anexa nr. 3 din Ordinul Ministrului Culturii nr. 2.799/2015pentru aprobarea Regulamentului-cadru de organizare şi desfășurare a concursului de proiecte de management, a Regulamentului-cadru de organizare şi desfăşurare a evaluării managementului, a modelului-cadru al caietului de obiective, a modelului-cadru al raportului de activitate, precum şi a modelului-cadru al contractului de management.

În temeiul drepturilor conferite de art. 196 alin.1 lit. b) din Ordonanța de Urgență nr. 57/2019 privind Codul administrativ cu modificările și completărilor ulterioare,

**d i s p u n e:**

**Art. 1.** Se aprobă Regulamentul pentru organizarea şi desfăşurarea analizei noului proiect de management al domnului Nistor Cătălin Ioan, managerul Școlii Populare de Arte „Tudor Jarda”, cuprins în ***Anexa nr. 1*** care face parte integrantă din prezenta dispoziţie.

**Art. 2.** Se aprobă caietul de obiective ce stă la baza întocmirii proiectului de management în vederea asigurării managementului Școlii Populare de Arte „Tudor Jarda”, cuprins în ***Anexa nr. 2***care face parte integrantă din prezenta dispoziţie.

**Art. 3.** Se constituie Comisia de concurs pentru analiza noului proiect de management al domnului Nistor Cătălin Ioan, managerul Școlii Populare de Arte „Tudor Jarda”, în următoarea componenţă:

**Reprezentant Consiliul Județean Cluj:**

1. Duj Erika – expert cabinet Vicepreședinte;

**Membri:**

1. Iuliu Praja- Manager Centrul Județean pentru Cultură Tradițională și Educație Artistică Mureș;
2. Mircea Deac-Manager Școala de Arte Satu Mare;

**Art. 4.** Se constituie Comisia de soluţionare a contestațiilor pentru analiza noului proiect de management al al domnului Nistor Cătălin Ioan, managerul Școlii Populare de Arte „Tudor Jarda”, în următoarea componenţă:

**Preşedinte**:

1. Iliescu Ștefan-Eduard - Director Executiv, Direcția Juridică Consiliul Județean Cluj;

**Membri**:

1. Mocan Corina - Șef Serviciu, Serviciul Resurse Umane, Consiliul Judeţean Cluj;
2. Cristina Oltean – consilier juridic Serviciul Juridic, Contencios Administrativ, Arhivă, Consiliul Judeţean Cluj.

**Art. 5**. Secretariatul comisiilor este asigurat de:

1. Rusnac Adriana-Mirela, Consilier, Serviciul Resurse Umane, Consiliul Judeţean Cluj;
2. Leuce Viorica – Consilier, Serviciul Buget Local Venituri Consiliul Judeţean Cluj,
3. Muntean Crina-Ioana, Consilier juridic, Serviciul Juridic, Contencios Administrativ, Arhivă, Consiliul Judeţean Cluj.

**Art. 6.** Cu ducerea la îndeplinire şi punerea în aplicare a prevederilor prezentei dispoziţii se încredinţează Preşedintele Consiliului Judeţean Cluj prin Direcţia Generală Buget-Finanţe Resurse Umane.

**Art. 7.** Prezenta dispoziţie se comunică prin poșta electronică Direcţiei Generale Buget-Finanţe, Resurse Umane, domnului Nistor Cătălin Ioan, persoanelor nominalizate la art. 3, 4 și 5, precum şi Prefectului Judeţului Cluj.

**P R E Ş E D I N T E, CONTRASEMNEAZĂ :**

**SECRETAR GENERAL AL JUDEŢULUI**

Alin Tișe Simona Gaci

**Nr. 159 din 4 aprilie 2025**